Aðgang að þessari sýningu þarf að panta sérstaklega . – Safnaðar - og sýningarsal með aðstöðu til léttra veitinga . Saga Reykholts spannar meira en þúsund ár og hér voru oftsinnis kirkjuhöfðingar og valdsmenn um lengri og skemmri tíma . Fyrirlestrar í héraði : Reykhyltingar 1569 - 1807 Fyrirlestrar í héraði : Reykhyltingar 1569 - 1807 Þriðjudaginn 21. janúar 2020 kl. 20 heldur sr. Geir Waage fyrirlestur í Snorrastofu , sem hann nefnir Reykhyltingar 1569 - 1807 . Merkismenn í sögu staðar og lands . Umbroti siðaskiptanna lýkur í Reykholti með því að síra Jóni Einarssyni var falinn staðurinn árið 1569 . Með honum hefst tímabil er sama ættin hélt staðinn óslitið í 185 ár , afkomendur síra Jóns . Allir voru Reykhyltingar miklir merkismenn sinnar samtíðar . Frægastur þeirra síra Finnur Jónsson , sem fór úr Reykholti til að gegna biskupsdómi í Skálholti , sonur síra Jóns Halldórssonar í Hítardal , mesta fræðamanns 17. aldar og faðir herra Hannesar Finnssonar , síðasta Skálholtsbiskupsins . Allir voru þeir nátengdir Skálholti . Rakin verður ævi þessara presta og sögð á þeim deili . Einnig verður þess freistað að segja frá staðnum í þeirra tíð og farið nokkrum orðum um hann bæði fyrir og eftir . Til viðbótar segir sr. Geir : „ Skjalasöfnun Reykhyltinganna er við brugðið . Þegar konungur stofnaði Þjóðskjalasafnið lagði hann til safnsins biskupsskjalasöfnin úr Skálholti og frá Hólum og landsskjölin úr fórum embættismanna konungs . Að auki keypti hann skjalasafn kirkjustólsins í Reykholti sem frú Valgerður , ekkja herra Hannesar , hafði undir höndum og lagði til Landsskjalasafnsins . Hún giftist herra Steingrími Jónssyni biskupi í Laugarnesi við Reykjavík . Hjá honum byrjaði Jón Sigurðsson forseti það nám þekkingar á sögu og rjettindum Íslendinga er hann smíðaði úr vopnin sem skilaði oss að lyktum sigri í sjálfstæðisbaráttu þjóðarinnar . Gildir þræðir sögu og þjóðmenningar liggja um hlöðin í Reykholti . Reynt verður að rífa einhverja þeirra upp úr for gleymskunnar í bili , ef veður og færð leyfir fundinn . “ Sr . Geir er fæddur á Hrafnseyri við Arnarfjörð 10. desember árið 1950 . Hann lauk embættisprófi í guðfræði haustið 1978 og vígðist á sama hausti til Reykholts , sem hann hefur setið æ síðan og verið farsæll og dyggur stuðningsmaður Snorrastofu . Eins og fyrr segir í tilynningunni verður auðnan að ráða , hvort fært verður til fundarins , sem áætlað er að hefjist kl. 20 . Boðið verður til kaffiveitinga og umræðna og aðgangseyrir er kr. 1000 .